**NÁVRH**

**VŠEOBECNE ZÁVÄZNÉHO NARIADENIA**

**č. .../2021 o zákaze umiestnenia herní a kasín na území mesta Senec**

Mesto Senec v súlade s ustanovením §6, ods. 1 zák. č. 369/1990 Zb. o obecnom zriadení v znení neskorších zmien a predpisov a ustanoveniami §79, ods. 3, 4 zák. č. 30/2019 Z.z. o hazardných hrách a o zmene a doplnení niektorých zákonov v znení neskorších predpisov (ďalej len „zákon o hazardných hrách“)

**v y d á v a**

Všeobecne záväzné nariadenie mesta Senec č. ........./2021 o zákaze umiestnenia herní a kasín na území mesta Senec:

**§ 1**

**Úvodné ustanovenia**

1. Toto všeobecne záväzné nariadenie (ďalej len „nariadenie“) ustanovuje zákaz umiestnenia herní a kasín na území mesta Senec.Prevádzkovaním hazardnej hry je vykonávanie alebo zmluvné zabezpečenie vykonávania činností potrebných na realizáciu hazardnej hry.

3. Herňou je miestnosť alebo súbor miestností stavebne spolu súvisiacich a prepojených, špeciálne vybavených a zriadených na prevádzkovanie hazardných hier na výherných prístrojoch, hazardných hier na technických zariadeniach obsluhovaných priamo hráčmi, hazardných hier na termináloch videohier a hazardných hier na iných technických zariadeniach, pričom v herni sa môžu prevádzkovať aj iné druhy hazardných hier; herňa musí byť stavebne oddelený priestor so samostatným uzamykateľným vchodom a musí byť súčasťou pozemnej stavby,ktorá má steny.

4. Kasínom je miestnosť alebo súbor miestností stavebne spolu súvisiacich a prepojených, špeciálne vybavených a zriadených na prevádzkovanie stolových hier, pričom v kasíne sa môžu prevádzkovať aj iné druhy hazardných hier; hazardné hry prevádzkované v kasíne sa označujú ako hazardné hry v kasíne.

**§2**

**Zákaz umiestnenia herní**

1. Na území mesta Senec sa zakazuje umiestniť herňu v týchto zákonom o hazardných hrách stanovených budovách:
2. hoteloch, moteloch a penziónoch
3. budovách pre obchod a služby
4. budovách pre kultúru a na verejnú zábavu
5. bytových domoch

§3

Zákaz umiestnenia kasín

1. Na území mesta Senec sa zakazuje umiestniť kasíno v týchto zákonom o hazardných hrách stanovených budovách:

a) hoteloch, moteloch a penziónoch,

b) budovách pre obchod a služby,

c) budovách pre kultúru a na verejnú zábavu,

**§4**

**Všeobecné ustanovenia**

1. Prevádzkovateľ hazardnej hry v herni, kasíne alebo internetovom kasíne, ktorému bola udelená individuálna licencia na prevádzkovanie hazardnej hry pred nadobudnutím účinnosti tohto nariadenia, môže prevádzkovať túto hazardnú hru v herni, kasíne alebo internetovom kasíne do skončenia platnosti tejto individuálnej licencie.
2. Prevádzkovateľ hazardnej hry je povinný počas celej doby platnosti licencie dodržiavať podmienky stanovené zákonom o hazardných hrách a týmto nariadením.

**§4**

**Záverečné ustanovenia**

Toto nariadenie prerokovalo a schválilo Mestské zastupiteľstvo v Senci dňa ..........2021 uznesením č. ...../2021 a nadobúda účinnosť 15-tym dňom od jeho zverejnenia na úradnej tabuli mesta.

Ing. Dušan Badinský, primátor mesta Senec